**ԵՐԵՎԱՆԻ ՊԵՏԱԿԱՆ ՀԱՄԱԼՍԱՐԱՆԻ**

**Mini MBA ծրագիր**

**Ծրագրի նկարագրություն**

Երևանի պետական համալսարանն առաջարկում է նոր «**Mini MBA» ծրագիր**, որը նախատեսված է ոչ բիզնես-մասնագիտություններով ուսանողների, ասպիրանտների և շրջանավարտների համար: Ծրագիրը նպատակ ունի տրամադրելու բիզնեսի հիմնարար գիտելիքներ՝ մասնակիցներին տրամադրելով առաջնորդության, ռազմավարական մտածողության և ներկայացման հմտություններ, որոնք անհրաժեշտ են ժամանակակից տեխնոլոգիական և նորարարական միջավայրերում հաջողության հասնելու համար:

**Ծրագրի նպատակը**

* Մասնակիցներին ծանոթացնել բիզնեսի և կառավարման հիմնարար սկզբունքներին։
* Զարգացնել ռազմավարական մտածողություն և առաջնորդության հմտություններ՝ տեխնոլոգիական ծրագրերի և թիմերի արդյունավետ կառավարման համար։
* Մասնակիցներին սովորեցնել ներկայացնել իրենց բիզնես-գաղափարները, վստահ և հստակ հաղորդակցման սկզբունքները։
* Ծանոթացնել մասնակիցներին էթիկայի և կայունության վրա հիմնված պատասխանատու և ներառական բիզնես-միջավայրի գործունեության սկզբունքներին։

**Ծրագրի կառուցվածքը**

Ծրագիրը ներառում է բիզնեսի հետևյալ հիմնական ուղղությունները.

|  |  |
| --- | --- |
| **N** | **Դասընթացի անվանում** |
| 1 | Ձեռնարկատիրական կառավարում |
| 2 | Ռազմավարական պլանավորում |
| 3 | Տեխնոլոգիական ձեռներեցություն |
| 4 | Քանակական վերլուծությունները բիզնեսում |
| 5 | Ֆինանսներ |
| 6 | Հաշվապահություն |
| 7 | Մարքեթինգ |
| 8 | Առաջնորդություն և թիմային աշխատանք |
| 9 | Գաղափարների ներկայացման հմտություններ |
| 10 | Մասնակիցների հետ անհատական աշխատանք (Mentorship) |
|   | **Ընդամենը** |

**Ծրագրի վերջնարդյունքները**

Ծրագրի ավարտին մասնակիցները կկարողանան՝

1. Կառավարել բիզնես-գործընթացները՝ հիմք ընդունելով ֆինանսական, հաշվապահական և գործառնությունների կառավարման սկզբունքները։
2. Հանդես գալ որպես առաջնորդներ բարձր տեխոնոլոգիաների ոլորտում՝ կիրառելով կազմակերպչական վարքագծի և թիմային աշխատանքի հմտություններ։
3. Ներկայացնել և պաշտպանել գաղափարներ՝ օգտագործելով պրոֆեսիոնալ ներկայացման և փիթչինգի (pitching) տեխնիկաներ։
4. Մշակել ռազմավարական պլաններ՝ հիմնված տվյալների վերլուծության և շուկայական հետազոտությունների վրա։
5. Գործարկել և ղեկավարել ձեռնարկատիրական նախագծեր՝ կիրառելով կառավարման լավագույն փորձը։
6. Կայացնել հիմնավորված որոշումներ՝ կիրառելով տնտեսական վերլուծություն և քանակական գնահատման մեթոդներ։
7. Իրականացնել բարեխիղճ և կայուն կառավարման սկզբունքները՝ էթիկայի և սոցիալական պատասխանատվության շրջանակներում։

**Ծրագրի առավելությունները**

* Բիզնեսի և կառավարման սկզբունքների համապարփակ գիտելիքների ձեռքբերում։
* Ռազմավարական մտածողության և առաջնորդության հմտությունների զարգացում։
* Գաղափարների ներկայացման արվեստի վարպետացում։
* Հաղորդակցման ցանցի ստեղծում, դասախոսների և ոլորտի մասնագետների հետ։

**Ծրագրի տևողությունը**
Ծրագիրը՝ 5 շաբաթ

**Եզրակացություն**

ԵՊՀ «Mini MBA» ծրագիրը մասնակիցներին հնարավորություն կտա ստանալու նոր գիտելիքներ և հմտություններ, որոնք անհրաժեշտ են բիզնեսում և տեխնոլոգիական կառավարման մեջ հաջողության հասնելու համար: Այս ծրագիրը հարթակ է ստեղծում նորարար և հմուտ մասնագետների ձևավորման համար, ովքեր պատրաստ են առաջնորդել և նոր գաղափարներ գեներացնել այդ հարթակում։